Telpiskās meteoroloģiskās prognozes

Datu kopa satur meteoroloģisko prognožu parametru vērtības, kas tiek prognozētas nākamajām 9 diennaktīm. Pirmajām 60 stundām prognožu dati ir katrai stundai, tālākam periodam – ik pēc 3 stundām. Datu kopā "Nokrišņu varbūtība" prognožu dati ir pieejami katrai stundai visā 9 dienu periodā; "Varbūtība, ka gaisa temperatūra 2m augstumā būs zem 0 C " – prognozes solis ir trīs stundas pirmo 6 dienu periodā, pēc tam 6 stundas; "UV indekss" – katrai stundai 5 dienu periodā.  

Datu atjaunošanas biežums nav regulārs un mainās atbilstoši laikapstākļu situācijai, minimālais prognožu datu kopas atjaunošanas biežums ir 4 reizes diennaktī. Datu kopa "Nokrišņu varbūtība" tiek sagatavota atsevišķi, un tās datu atjaunošanas biežums un laiks var būt atšķirīgs.  

Tiklīdz LVĢMC speciālisti sagatavo jaunu prognozi, tā nekavējoties tiek pārsūtīta no LVĢMC datubāzēm uz data.gov.lv portālu.  

Prognožu datu sagatavošanai LVĢMC speciālisti izmanto vairāku starptautisko skaitlisko laikapstākļu modelēšanas centru datus, veicot gan algoritmisku, gan arī manuālu pēcapstrādi. Noslēgumā dati tiek verificēti un publicēti kā jaunāka prognožu datu kopa.  

Visas datu kopas tiek publicētas pēc UTC laika.  

Koordinātes noradītas grādos WGS84 sistēma. Koordināšu režģim tiek izmantota polāri stereografiskā projekcija. Datu kopu darba projekcija: projstr = +proj=stere +lat_0=90 +lat_ts=60 +lon_0=10 +R=6371220 +units=m +wktext +no_defs +type=crs. Datu kopu "Nokrišņu varbūtība", "Varbūtība, ka gaisa temperatūra 2m augstumā būs zem 0 C" un "UV indekss" koordinātu režģī ir mazāks punktu skaits, nekā citās prognozēs.  

__Lat / Lon__ – prognozēto vērtību ģeogrāfiskās koordinātes punktiem, kuriem ir sagatavota prognoze.  

__Datetime__ – parametra atbilstošais prognozēšanas laiks, lauka formāts ir gggg-mm-dd hh:mm:ss. Parametra vērtība, kas norādīta, piemēram plkst. 10.00 attiecas uz stundu no plkst. 10.00 līdz plkst. 11.00.  

__Value__ – parametra prognozēta vērtība noteiktajā laikā un punktā (koordinātē).  

__Param__ – ir īsais parametra nosaukums (identifikators). Parametru pilns apraksts ir pieejams tabulā ["Parametru saraksts"](https://data.gov.lv/dati/dataset/telpiskas-meteorologiskas-prognozes/resource/bdade3aa-095b-496d-8461-d294fd82545f).  

Datu kopa ir paredzēta izmantošanai mašīnlasāmā formātā. Gadījumos, kad nav nepieciešami visi piedāvātie kopas dati, ir ieteicams izmantot kopas filtrēšanas mehānismus, samazinot pieprasāmo datu apjomu: 

1.Ir nepieciešamas prognozes vienam punktam (ar izvēlētām ģeogrāfiskām koordinātēm, piemērā 56.089 un 21.086): [Atlases piemērs](https://data.gov.lv/dati/api/3/action/datastore_search_sql?sql=SELECT%20*%20FROM%20%22878eba46-4cc3-47b6-abe1-0c8093ab1d46%22%20WHERE%20%22Lat%22%20=%2056.089%20AND%20%22Lon%22%20=%2021.086) 

2.Ir nepieciešamas prognozes poligonam taisnstūra laukuma formātā (piemērā izvēlēts Jūrmalas apgabals no 56.925 līdz 57.008 un no 23.524 līdz 23.935) [Atlases piemērs](https://data.gov.lv/dati/api/3/action/datastore_search_sql?sql=SELECT%20*%20FROM%20%22878eba46-4cc3-47b6-abe1-0c8093ab1d46%22%20WHERE%20%22Lat%22%20BETWEEN%2056.925%20AND%2057.008%20AND%20%22Lon%22%20BETWEEN%2023.524%20AND%2023.935) 

3.Ir nepieciešamas tikai temperatūras vērtības un laiks (piemērā izvēlēts apgabals) [Atlases piemērs](https://data.gov.lv/dati/api/3/action/datastore_search_sql?sql=SELECT%20%22Datetime%22,%20%22Value%22%20FROM%20%22878eba46-4cc3-47b6-abe1-0c8093ab1d46%22%20WHERE%20%22Lat%22%20BETWEEN%2056.925%20AND%2057.008%20AND%20%22Lon%22%20BETWEEN%2023.524%20AND%2023.935) 

4.Ir nepieciešami dati punktam, kas ir vistuvāk Jūsu izvēlētajām koordinātēm (neņem vērā starpību starp 1 platuma un 1 garuma grādiem) [Atlases piemērs](https://data.gov.lv/dati/api/3/action/datastore_search_sql?sql=SELECT%20*%20FROM%20%22878eba46-4cc3-47b6-abe1-0c8093ab1d46%22%20ORDER%20BY%20ABS(ABS(%22Lat%22%20-%2050)%20%2B%20ABS(%22Lon%22%20-%2025))) 

5.Ir nepieciešami dati vienai stundai 3 stundas vēlāk par tagadējo laiku [Atlases piemērs](https://data.gov.lv/dati/api/3/action/datastore_search_sql?sql=SELECT%20*%20FROM%20%22878eba46-4cc3-47b6-abe1-0c8093ab1d46%22%20WHERE%20%22Datetime%22%20%3E=%20NOW()%20%2B%20INTERVAL%20%273%20HOUR%27%20ORDER%20BY%20%22Datetime%22) 

6.Prognozes dati par laiku, kas vēlāks par norādīto [Atlases piemērs](https://data.gov.lv/dati/api/3/action/datastore_search_sql?sql=SELECT%20*%20FROM%20%22878eba46-4cc3-47b6-abe1-0c8093ab1d46%22%20WHERE%20%22Datetime%22%20%3E=%20%272023-06-09%2010:00:00%27) 

7.Prognozes dati izvēlētā laukumā par noteiktu laika periodu [Atlases piemērs](https://data.gov.lv/dati/api/3/action/datastore_search_sql?sql=SELECT%20*%20FROM%20%22878eba46-4cc3-47b6-abe1-0c8093ab1d46%22%20WHERE%20%22Datetime%22%20BETWEEN%20%272023-09-12%2010:00:00%27%20AND%20%272023-09-14%2011:00:00%27) 

 

Tags: Meteoroloģiskie dati
Organization: Latvijas Vides, ģeoloģijas un meteoroloģijas centrs